title: Judgment Day
text: Judgment Day (brezhoneg: Deiz ar Varn), berraet e J-Day, zo un termenadur implijet e bed ar frañchiz Terminator evit ober anv eus an devezh ma'z eo deuet Skynet (un urzhiataer) da vezañ emren hag a voe kroget gantañ da lazhadegañ Mab-den en ur bannañ misiloù nukleel war Amerika, Rusia hag ar bed dre vras. Tri miliard a dud a voe lazhet war an taol.
  
  Sarah Connor eo ar vaouez kentañ he dije bet klevet komz eus an darvoud-se e 1984 dre Kyle Reese, ur soudard deuet eus an amzer da zont evit difenn anezhi rak ur robot lazher Terminator.
  
  Deiziad 
  An deiziadoù a gemm hervez obererezhioù ar Rezistañs denel o veajiñ en amzer evit klask paouez gant Deiz ar Varn a-raok ma vefe anezhañ. Ne ra forzh obererezhioù ar Rezistañs denel ar brezel nukleel a vez ha Skynet a grog ur brezel garv a-enep an holl denelezh.
  
   1997 (Terminator 2: Judgment Day): Ar wech kentañ ma vez embannet un deiziad resis d'an Deiz roet eo gant Sarah Connor hag an Terminator T-800 eo an 29 a viz Eost 1997. Ar rouedad difennerezh stadunanat Skynet a zo deuet da vezañ emren da 2:14 goude merenn, enaouet e oa bet d'ar 4 a viz Eost 1997. Kroget e vez gant ar rouedad difenn da bannañ misiloù nukleel war Rusia hag a seblant bezañ bet graet ar memes-tra o kregiñ ur brezel nukleel.
  
   2003: Hervez Terminator 3: Rise of the Machines hag ar romant "Terminator Salvation: Cold War" ez eo d'ar 25 a viz Gouhere 2003.
  
   2004: Dre ma z'eo bet distrujet lec'h pennañ Cyberdyne gant Sarah Сonnor, John Connor harpet gant an T-800 er film Terminator 2: Judgment Day, deiziad an Judgment Day a zo fiñvet d'ar 25 a viz Gouhere 2004, 6:18 goude merenn. an T-850 er film a embann ez eo dibosubl e vefe paouezet gant Devezh ar Varnadenn ne ra forzh petra a vefe klasket gant Mab-Den.
  
   2011: Er stirad skinwel Terminator: The Sarah Connor Chronicles, Deiz ar Varn a zo d'an 21 a viz Ebrel 2011. Skynet a zo sañset bezañ enaouet d'an 19 a viz Ebrel 2011.
  Terminator